সক্ষমতাবাদ
   সক্ষমতাবাদ; এটি অ্যাবিলিজম, (ব্রিটিশ ইংরেজি), অ্যানাপিরোফোবিয়া, অ্যানাপিরিজম এবং অক্ষমতা বৈষম্য নামেও পরিচিত) হল শারীরিক বা মানসিক প্রতিবন্ধী ব্যক্তিদের প্রতি বৈষম্য এবং সামাজিক কুসংস্কার। সক্ষমতাবাদ হল এই ধারণা যে প্রতিবন্ধী বৈশিষ্ট্য সম্পন্ন ব্যক্তি, প্রতিবন্ধকতা বিহীন ব্যক্তির চাইতে নিকৃষ্ট। এমনকি প্রতিবন্ধকতা বৈশিষ্ট্যের ভিত্তিতে মানুষটির যোগ্যতা, গুণাগুণ এবং নৈতিক চরিত্রও বিচার করা হয়। যদিও এব্লেইজম এর নানা প্রতিশব্দ আছে, সেগুলির প্রয়োগ এবং দৃষ্টিকোণ কিছুটা ভিন্ন। প্রতিবন্ধকতা সম্পর্কে সমাজে বহু ভুল ধারণা প্রচলিত আছে (উদাহরণস্বরূপ, অনুমান করা হয় যে, হয়তো সমস্ত প্রতিবন্ধী ব্যক্তি ই প্রতিবন্ধকতা-র "নিরাময়" করতে চায়, কিংবা কেউ কেউ অনুমান করেন যে হুইলচেয়ার ব্যবহারকারীদেরও হয়তো একটি বুদ্ধিবৃত্তিক অক্ষমতা আছে, বা অনুমান করা হয় যে অন্ধদের কিছু জাদুই দৃষ্টি আছে)। এইসব স্টেরিওটাইপগুলি, প্রতিবন্ধী ব্যক্তির ক্ষমতায়ন এ কোনরূপ সাহায্য তো করেই না, বরং প্রতিবন্ধী ব্যক্তিদের প্রতি বৈষম্যমূলক মনোভাব এবং আচরণকে শক্তিশালী করে। মানুষ যখন তার পরিচিতি পরিবর্তন করতে চান, তখন বাহ্যিক তকমা গুলি তাতে বাধা সৃষ্টি করে সক্ষম সমাজে, প্রতিবন্ধী ব্যক্তিদের জীবনকে কম মূল্যবান বলে মনে করা হয়, বা প্রতিবন্ধী ব্যক্তিদেরকে কম গ্রহণযোগ্য, এমনকি কখনও কখনও ব্যয়যোগ্য বলে মনে করা হয়। ২০ শতকের গোড়ার দিকে ইউজেনিক্স আন্দোলনকে সক্ষমতাবাদ এর একটি ব্যাপক আকার হিসাবে বিবেচনা করা হয়।[তথ্যসূত্র প্রয়োজন]</link>[ তথ্যসূত্র প্রয়োজন ] সক্ষমতাবাদ সম্পর্কে প্রকৃতভাবে জানতে গেলে যেসমস্ত ব্যক্তি সক্ষমতাবাদ এর শিকার হয়েছেন, তাঁদের নিজেদের লেখালেখি থেকে তা জানা যায়। প্রতিবন্ধী অধ্যয়ন একটি একাডেমিক বিভাগ, যেখানে এ সম্পর্কে অধিক জানা যায় [তথ্যসূত্র প্রয়োজন]</link>[ তথ্যসূত্র প্রয়োজন ]